DA Den Europæiske Unions Tidende C 188/18

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2014/C 188/07)

Denne offentliggørelse giver ret til at rejse indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»MANTEQUILLA DE SORIA«

EF-nr.: ES-BOB-0105-01110 – 19.4.2013

BGB ( ) BOB ( X )

1. Afsnit i varespecifikationen, som berøres af ændringen

—

☐

—

☒

—

☐

—

☒

—

☒

—

☐

—

☒

—

☒

—

☒

2. Type ændring

—

☒

—

☐

—

☐

—

☐

3. Ændringer

Bevis for oprindelse

Dette afsnit er blevet omarbejdet for at give en mere præcis beskrivelse af kontrolprocedurerne for sikring af det pågældende smørs kvalitet og oprindelse, og unødvendige oplysninger er blevet slettet.

Kravene vedrørende den indledende vurdering af de erhvervsdrivende er blevet trukket tilbage for at tilpasse den til kravene i servicedirektivet.

Kravene vedrørende kontrolorganets tilladelse og kontrol er blevet slettet for ikke at begrænse bevægelsesfriheden.

Fremstillingsmetode

Punkt 1 i denne afdeling omfatter nu et krav om dyrenes foder, som skal overholdes af de bedrifter, der producerer den mælk, som smørret med den beskyttede oprindelsesbetegnelse (BOB) fremstilles af.

Der er blevet bemærket en fejl i beskrivelsen af proceduren for udskilning af fløde, som skal rettes. Man har benyttet lejligheden til at foretage en gennemgribende revision af dette afsnit.

Detaljerede oplysninger om de interne kontroloperationer, som mejeriet udfører, når mælken leveres, er således blevet slettet, da det ikke er nødvendigt at medtage dem i specifikationen.

Forskellige henvisninger til køling ved hjælp af plader er blevet slettet, da det anses for irrelevant, hvilken kølemetode der anvendes, og måden afhænger således af, hvilke teknologiske fremskridt der sker på dette område.

Visse unødvendigt strenge temperaturintervaller er blevet ændret, f.eks. i forbindelse med konservering af mælk, skylning af fedtet med vand osv., da de var meget små (2-4 °C), eftersom eksperterne har bekræftet, at intervallet på 1 til 6 °C er tilstrækkeligt til at sikre produktets egenskaber i hele produktionsprocessen, ikke berører det endelige produkt og stemmer mere overens med de parametre, der gælder for den anvendte teknologi og det anvendte maskineri. Det vil derfor være tilstrækkeligt at fastsætte en maksimumstemperatur på 6 °C.

Som nævnt ovenfor er det punkt, der beskriver processen for udskilning af fløde, blevet omarbejdet, da det indeholder fejl. I stedet for:

»Mælken termiseres (varmebehandling i 15 sekunder ved en temperatur på 57-68 °C) ved hjælp af en pladevarmeveksler og centrifugeres efterfølgende med henblik på skumning og hygiejnisering. Fløden, der fremstilles ved en temperatur på mellem 30 og 40 °C, skal, indtil den pasteuriseres, have en fedtprocent på mellem 38 og 45 % m/m og et syreindhold på under 13 °Dornic. Herefter nedkøles den og opbevares ved en temperatur på mellem 2 og 4 °C, indtil den pasteuriseres«

læses:

»Mælken termiseres med henblik på skumning og hygiejnisering. Under denne proces udskilles fløden ved centrifugering ved en temperatur på mellem 40 og 55 °C. Fløden skal have et fedtindhold på mellem 38 og 45 % m/m og et syreindhold på under 13 °Dornic eller tilsvarende. Herefter nedkøles den og opbevares ved en temperatur på 6 °C eller mindre, indtil den pasteuriseres«.

Termiseringstemperaturen (mellem 57 og 68 °C) er den temperatur, som mælken opnår ved slutningen, efter at fløden er blevet udskilt, og derfor er denne parameter faktisk ikke relevant hverken for fremstillingen af fløde eller for den efterfølgende smørfremstillingsproces. Den temperatur, ved hvilken fløden normalt udskilles, er mellem 40 og 55 °C, som er det interval, der anbefales af producenterne af udstyr, da det letter udskillelsen og forhindrer fedtkuglerne i at blive knust mekanisk, hvorved lipaseaktiviteten reduceres og nedbrydningsprocessen forsinkes. Alt dette er godkendt i følgende publikationer: »Technology of dairy products« af Ralph Early (Blackie Academia & Professional), kapitel 7 — »Cream pasteurization technology« — i IDF Bulletin nr. 271 »Pasteurization of Cream« af T. Bøgh-Sørensen, »Tratamiento específico para diferentes tipos de nata« af Carlos Gandolfo (www.agroterra.es) og kapitel 8 i »Dairy Processing Handbook« (Tetra Pak Processing Systems AB, 2003).

På tilsvarende måde åbnes der mulighed for at bestemme flødens syreindhold ved andre lige så relevante metoder, f.eks. måling i pH-enheder.

Med hensyn til pasteurisering af fløde er pasteuriseringsparametrene blevet slettet, da de er uløseligt forbundet med definitionen af denne type varmebehandling, der er et af de kritiske kontrolpunkter for industrien.

Med hensyn til flødens modning er kravet om, at modningsprocessen skal afbrydes, når flødens syreindhold når op på mellem 18 og 28 °Dornic, blevet slettet, da den faktor, der bestemmer, hvornår modningen skal bremses, ikke er surheden, men den tid, der er gået, siden processen begyndte (12-15 timer), og dermed det tidsrum, hvor mælkesyrebakterierne har været aktive.

Kravet om, at fløden skal afkøles i fire timer, er også blevet slettet, da den omtrentlige tid, der er nødvendig for at afkøle den, afhænger af størrelsen af partiet, hvorfor der ikke er nogen fast varighed. I det tidsrum, hvor fløden forbliver i tanken, vil temperaturen løbende blive kontrolleret, sådan at den forbliver stabil. Det tidsrum, hvor fløden forbliver i tanken, er ikke forbundet med nogen risiko for nedbrydning.

Kravet om, at vandindholdet i smørret skal kontrolles i æltningsstadiet ved hjælp af infrarøde skalaer, er blevet slettet, således at der kan benyttes andre kontrolteknikker.

Mærkning

Kravene vedrørende kontrolorganets tilladelse og kontrol er blevet slettet for ikke at begrænse bevægelsesfriheden.

Billedet af produktets logo er kommet med, selv om der ikke længere er noget krav om, at det skal figurere på etiketten.

Krav i nationale bestemmelser

Den nuværende lovgivning om beskyttede oprindelsesbetegnelser og beskyttede geografiske betegnelser er blevet ajourført.

Kontrolinstans

Kontrolorganet er nu Instituto Tecnológico Agrario de Castilla y León, der er den kompetente myndighed.

Den sammenslutning, der har anmodet om de foreslåede ændringer, er kontrolorganet for den beskyttede oprindelsesbetegnelse »Mantequilla de Soria«, der repræsenterer både mælkeproducenterne og smørproducenterne i Soria-provinsen og anses for at have en berettiget interesse i ændringen af specifikationen.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»MANTEQUILLA DE SORIA«

EF-nr.: ES-BOB-0105-01110 – 19.4.2013

BGB ( ) BOB ( X )

1. Betegnelse

»Mantequilla de Soria«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.5 — Fedtstoffer (smør, margarine, olier m.m.)

3.2. Beskrivelse af produktet med betegnelsen i punkt 1

Smør fremstillet af fedt fra mælk fra køer af racerne frisisk malkekvæg, Pardo-Alpina eller krydsninger af disse, som stammer fra malkekvægsbedrifter beliggende i visse kommuner i Soria-provinsen.

Den beskyttede betegnelse »Mantequilla de Soria« omfatter tre traditionelle smørtyper: naturligt (»natural«), saltet (»salada«) og sødet (»dulce«) smør.

Disse smørtyper har følgende fysiske, kemiske og organoleptiske egenskaber:

1. Naturligt smør: Fysisk-kemiske egenskaber: — Fedtindhold: min. 82 % m/m — Fedtfrit tørstof: max. 2 % m/m — Vandindhold: max. 16 % m/m Organoleptiske egenskaber: Fra elfenbensfarvet til strågul i farven. Svag til middelstærk lugt af diacetyl. Meget let, syrlig smag. Smelter forholdsvis hurtigt i munden. Middel viskositet. Aroma af frisk fløde. Middellang eftersmag.

2. Saltet smør: Fysisk-kemiske egenskaber: — Fedtindhold: min. 80 % m/m — Fedtfrit tørstof: max. 4 % m/m — Vandindhold: max. 16 % m/m — Natriumchlorid: max. 2,5 % m/m Organoleptiske egenskaber: elfenbensfarvet. Let, grynet skæreflade. Lugt af let modnet fløde. Kraftig, salt smag. Smelter forholdsvis hurtigt i munden. Middel viskositet. Aroma af fløde. Kort eftersmag.

3. Sødet smør: Fysisk-kemiske egenskaber: — Fedtindhold: min. 39 % m/m — Fedtfrit tørstof: max. 35 % m/m — Vandindhold: max. 25 % m/m — Sakkarose: fra 20 til 35 % m/m — Tilsætningsstoffer: b-caroten og/eller ekstrakt af conchenille, der anvendes til at farve pynten. Organoleptiske egenskaber: benfarvet bortset fra pynten, som er orangegul eller rosenfarvet. Skærefladen er »skummende«, men kompakt og med små huller, hvis størrelse varierer fra størrelsen på et sukkerkorn til størrelsen på et riskorn. Lugt af diacetyl med særligt præg af karameliseret sukker. Smagen er sød og kraftig og let syret. Smelter forholdsvis hurtigt til hurtigt i munden. Middel viskositet. Aroma af let vegetabilsk fløde. Middellang til lang eftersmag.

3.3. Råvarer (kun for forarbejdede produkter)

Den mælk, som anvendes til fremstillingen af smørret, kommer fra kvægbesætninger i det afgrænsede geografiske område, der ligger i Soria-provinsen. Det er den ældste og højest beliggende del af provinsen med en tradition for mælkeproduktion og græsningsarealer, hvor der hersker et barsk og tørt klima, med en karakteristisk flora, der giver mælken særlige kvaliteter, som overføres til smørret.

3.4. Foder (kun for produkter af animalsk oprindelse)

Fodersystemet, der er betinget af klimatiske faktorer og adgangen til naturressourcer, er baseret på græsning på de relevante tidspunkter af året, mens resten af dyrenes ernæring, der så vidt muligt stammer fra det afgrænsede område, består af ensilage, hø, malet korn og/eller foder.

3.5. Specifikke etaper af produktionen, som skal finde sted i det afgrænsede geografiske område

Både mælkeproduktionen og fremstillingen af smørret skal ske i det afgrænsede geografiske område.

3.6. Særlige regler vedrørende udskæring, rivning eller emballering osv.

—

3.7. Specifikke mærkningsregler

Ordlyden eller etiketter på emballage, der indeholder smør med beskyttet oprindelsesbetegnelse, skal omfatte betegnelsen »Denominación de Origen Protegida« og »Mantequilla de Soria«.

De beskyttede smørtyper, som er beregnet til konsum, forsynes med overensstemmelsesmærkning for oprindelsesbetegnelse. Der er tale om en ubrydelig kontroletiket, der ikke kan genanvendes, og som anbringes på emballagen inden afsendelsen.

Kontroletiketten skal være forsynet med oprindelsesbetegnelsens logo samt en alfanumerisk kode, der skal sikre, at produktet kan spores. Koden skal på naturligt smør vedhæftes et guldfarvet bånd, på sødet smør et rosa bånd og på saltet smør et blåt bånd.

4. Præcis afgrænsning af det geografiske område

Det område, i hvilket mælken skal være produceret og »Mantequilla de Soria« skal være fremstillet, omfatter 169 kommuner i Soria-provinsen:

Abejar, Adradas, Ágreda, Alconaba, Alcubilla de Avellaneda, Aldealafuente, Aldealices, Aldealpozo, Aldealseñor, Aldehuela de Periáñez, Las Aldehuelas, Alentisque, Aliud, Almajano, Almaluez, Almarza, Almazán, Almazul, Almenar de Soria, Arancón, Arcos de Jalón, Arévalo de la Sierra, Ausejo de la Sierra, Barca, Bayubas de Abajo, Bayubas de Arriba, Beratón, Berlanga de Duero, Blacos, Bliecos, Borjabad, Borobia, Buberos, Buitrago, Burgo de Osma-Ciudad de Osma, Cabrejas del Campo, Cabrejas del Pinar, Calatañazor, Caltojar, Candilichera, Cañamaque, Carabantes, Carrascosa de Abajo, Carrascosa de la Sierra, Casarejos, Castilfrío de la Sierra, Castillejo de Robledo, Castilruiz, Centenera de Andaluz, Cerbón, Cidones, Cigudosa, Cihuela, Ciria, Cirujales del Río, Coscurita, Covaleda, Cubilla, Cubo de la Solana, Cueva de Ágreda, Dévanos, Deza, Duruelo de la Sierra, Escobosa de Almazán, Espeja de San Marcelino, Espejón, Estepa de San Juan, Frechilla de Almazán, Fresno de Caracena, Fuentearmegil, Fuentecambrón, Fuentecantos, Fuentelmonge, Fuentelsaz de Soria, Fuentepinilla, Fuentes de Magaña, Fuentestrún, Garray, Golmayo, Gómara, Gormaz, Herrera de Soria, Hinojosa del Campo, Langa de Duero, La Losilla, Magaña, Maján, Matalebreras, Matamala de Almazán, Medinaceli, Miño de San Esteban, Molinos de Duero, Momblona, Monteagudo de las Vicarías, Montenegro de Cameros, Morón de Almazán, Muriel de la Fuente, Muriel Viejo, Nafría de Ucero, Narros, Navaleno, Nepas, Nolay, Noviercas, Ólvega, Oncala, Pinilla del Campo, Portillo de Soria, La Póveda de Soria, Pozalmuro, Quintana Redonda, Quintanas de Gormaz, La Quiñoneria, Los Rábanos, Rebollar, Recuerda, Renieblas, Reznos, Rioseco de Soria, Rollamienta, El Royo, Salduero, San Esteban de Gormaz, San Felices, San Leonardo de Yagüe, San Pedro Manrique, Santa Cruz de Yanguas, Santa María de Huerta, Santa María de las Hoyas, Serón de Nájima, Soliedra, Soria, Sotillo del Rincón, Suellacabras, Tajahuerce, Tajueco, Talveila, Tardelcuende, Taroda, Tejado, Torlengua, Torreblacos, Torrubia de Soria, Trévago, Ucero, Vadillo, Valdeavellano de Tera, Valdegeña, Valdelagua del Cerro, Valdemaluque, Valdenebro, Valdeprado, Valderrodilla, Valtajeros, Velamazán, Velilla de La Sierra, Velilla de los Ajos, Viana de Duero, Villaciervos, Villanueva de Gormaz, Villar del Ala, Villar del Campo, Villar del Río, Los Villares de Soria, Villaseca de Arciel, Vinuesa, Vizmanos, Vozmediano og Yanguas.

5. Tilknytning til det geografiske område

5.1. Det geografiske områdes egenart

De særlige karakteristiske egenskaber ved »Mantequilla de Soria« beror på, at den mælk, der anvendes til dens fremstilling, stammer fra køer, som fodres med produkter fra et område med særlige klimatiske og højdemæssige forhold.

Soria-provinsen ligger i gennemsnit 1 026 meter over havet. Det er en af de provinser på den iberiske højslette, der har den største gennemsnitshøjde og det mest ujævne terræn. Dette bidrager til det meget barske klima.

I Soria-provinsen findes områder med meget store højder (over 1 500 meter), hvor størstedelen af græsningsarealet kan afgræsses om sommeren, mellemområder med en højde på mellem 1 000 og 1 500 meter, der i vidt omfang er dækket af skov, selv om der også er græsningsarealer, som kan afgræsses fra forår til efterår, overgangsområder med en højde på mellem 900 og 1 000 meter, der, fordi de ikke egner sig til agerjord, anvendes til græsning næsten hele året rundt, og endelig områder med en højde på under 900 meter, der primært anvendes til dyrkning af afgrøder. De afgrøder, der oftest dyrkes på ikkekunstvandede arealer, er korn og foderafgrøder, mens majs dyrkes på kunstvandede arealer i de lavest liggende dale i den sydlige del af provinsen. Det afgrænsede geografiske område omfatter ikke de varmere områder i den sydlige del af provinsen, der er lavere beliggende og ikke har tradition for produktion af mælk og smør.

Frit græssende kvæg er et typisk træk ved landskabet i Soria-provinsen.

Beskaffenheden af græsningsarealet, hvor der hersker et barsk og tørt klima, med en karakteristisk flora, giver mælken særlige egenskaber, som overføres til smørret.

Den gamle metode med at fremstille naturligt smør ved hjælp af den traditionelle smørkærne (manzadero) er sammenfaldende med den diskontinuerlige smørmaskine, der anvendes i dag, ved det ved begge metoder bindes fedtkuglerne sammen i fløden. Med en manzadero blev fedtkuglerne kærnet manuelt, ligesom et stempel i en cylinder, indtil de smeltede sammen. Med den diskontinuerlige smørmaskine, der anvendes i dag, opnås samme effekt ved det tryk, der skabes ved dens bevægelser.

5.2. Produktets egenart

En særlig faktor ved fremstillingen af dette smør er, at mælkesyrebakterierne ikke tilsættes i begyndelsen af modningsfasen, men efter 3 til 4 timer, for at opnå en bedre fremtræden og et karakteristisk præg.

Siruppen til den sødede variant fremstilles efter traditionelle opskrifter, og produktet præsenteres på traditionel vis.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Der er talrige historiske referencer, som bekræfter »Mantequilla de Sorias« historie: udtalelser, nyhedsartikler, oplysninger osv. fra 1845 til i dag, som viser, at produktet har en uomtvistelig rig historie og tradition, og at navnet er velkendt og anerkendt.

Da området er meget tyndt befolket, og der derfor kun er begrænsede muligheder for at tiltrække mediernes opmærksomhed, kan produktets omdømme kun bygge på mælkens og fremstillingsprocessens særlige egenskaber, hvilket resulterer i smør, der er højt værdsat af forbrugerne.

Områdets orografi bidrager til de ekstreme klimatiske forhold, der er bestemmende for karakteren og sammensætningen af græsningsarealet og de afgrøder, som indgår i kvægets foder. Dette foder giver mælken dens fedtsyresammensætning og de specifikke egenskaber, som overføres til smørret.

Derudover indebærer lokale traditioner såsom brugen af den traditionelle smørkærne (manzadero) og den diskontinuerlige smørmaskine, at produktet fremstilles på en bestemt måde, hvilket også indvirker på dets egenskaber.

Endelig er traditionen med, at konditorier (pastelerías) fremstiller sødet smør af naturligt smør et særligt træk ved området.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006) (4))

http://www.itacyl.es/opencms_wf/opencms/informacion_al_ciudadano/calidad_alimentaria/4_condiciones_DOP/index.html

(1) EUT L 343 af 14.12.2012, s. 1.

(2) EUT L 93 af 31.3.2006. s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012.

(4) Se fodnote 3.